Էլեոնորա Գաբրիելյան

Էլեոնորա Ցոլակի Գաբրիելյան (), հայ բուսաբան-կարգաբան։ Կենսաբանական գիտությունների դոկտոր (1974), պրոֆեսոր։ Հայաստանի բուսաշխարհի 12 էնդեմիկ տեսակներ անվանվել են Էլեոնորա Գաբրիելյանի պատվին։

Վլադիսլավ Աղաբաբյանի կինը։

Կենսագրություն 
1951 թվականին ավարտել է Մոսկվայի պետական համալսարանը։ 1955 թվականից աշխատել է ՀՀ ԳԱԱ Բուսաբանության ինստիտուտում։ Եղել է Արմեն Թախտաջյանի սաներից։ 1989 թվականից եղել է բույսերի կարգաբանության և աշխարհագրության բաժնի վարիչ, 1967 թվականից՝ Բույսերի կարգաբանության միջազգային ընկերակցության անդամ, 1965 թվականից՝ ՀՀ ԳԱԱ առընթեր արգելանոցների գծով համակարգող խորհրդի փոխնախագահ,
1980 թվականից՝ XIV միջազգային բուսաբանական վեհաժողովի պատվավոր փոխնախագահ, 1986 թվականին՝ Միջերկրական ծովեզերքի բույսերի կարգաբանության կազմակերպության խորհրդի անդամ։

Աշխատանքները վերաբերում են բույսերի կարգաբանության, էվոլյուցիայի, աշխարհագրության, ձևաբանության և անատոմիայի հարցերին։ Մասնակցել է «Հայաստանի ֆլորան» (ռուսերեն) բազմահատոր աշխատության 3-11-րդ հատորների պատրաստման և հրատարակման աշխատանքներին։

Պարգևներ, մրցանակներ 
 ԽՍՀՄ ԳԱ Վ. Լ. Կոմարովի անվան մրցանակ, 1984
 ՌԴ Ս. Ֆեոդորովի անվան պատվավոր դիպլոմ և մրցանակ, 2003 
 XII միջազգային բուսաբանական վեհաժողովի արծաթե մեդալ, 1985 
 XIV միջազգային բուսաբանական վեհաժողովի արծաթե մեդալ, 1987 
 Միջերկրական ծովեզերքի հերբերիումի հիմնադրամի արծաթե մեդալ, 2001

Երկեր 
 Кавказские представители рода Sorbus L., Тр. бот. ин-та АН Арм ССР, т. 11, Ереван, 1958, стр. 73-141.
 Габриелян Э.Ц., Рябины (Sorbus L.)Заподной Азии и Гималаев, Ереван, 1978.

Ծանոթագրություններ  

Հայ բուսաբաններ
1929 ծնունդներ
Փետրվարի 22 ծնունդներ
Մոսկվայի պետական համալսարանի շրջանավարտներ
Կենսաբանական գիտությունների դոկտորներ
Հայ պրոֆեսորներ